kardosdrur/scandi-wiki huggingface dataset:
Gordon Jacob

Gordon Percival Septimus Jacob (5. juli 1895 i London, England – 8. juni 1984 i Saffron, Walden, England) var en engelsk komponist.

Jacob studerede på Royal college of Music i London hos Ralph Vaughan Williams og Charles Villiers Stanford. Han var en romantisk komponist, og har skrevet 5 symfonier, orkesterværker, koncertmusik og en del for blæsere.

Han har bl.a. undervist Imogen Holst og Malcolm Arnold.

Udvalgte værker 

 Symfoni nr. 1 (1928–1929) - for orkester
 Symfoni nr. 2 (1945) - for orkester
 Symfoni (1943) - for strygeorkester
 "York Symfoni" (1970) - for messingorkester
 "Symfoni AD 78" (1978) - for koncertband
 2 Bratschkoncerter (1925, 1979) - for bratsch og orkester
 2 Klaverkoncerter (1927, 1957) - (nr. 1 : for klaver og strygeorkester, nr. 2: for klaver og orkester
 2 Obokoncerter (1933, 1956) -  nr. 1: for obo og strygeorkester, nr. 2: for obo og orkester
 Koncert (1954) - for violin og strygeorkester
 Koncert (1955) - for cello og strygeorkester
 Koncert (1984) - for pauker og brassband
 "Fantasi" (19 for euphonium og brassband
 Trombonekoncert (1956) - for trombone og orkester

Komponister fra England
Klassiske komponister fra det 20. århundrede
Neville Marriner

Sir Neville Marriner, CBE (født 15. april 1924 i Lincoln, England, død 2. oktober 2016) var en engelsk dirigent og violinist. Han studerede violin på Royal College of Music i London og på konservatoriet i Paris. Spillede i Philharmonia Orchestra og London Symphony Orchestra i 13 år. Studerede direktion hos dirigenten Pierre Monteux i Hancock, Maine i USA. Marriner dannede i 1959 ensemblet Academy of St Martin in the Fields midt i London, var dets dirigent og leder og indspillede en lang række legendariske indspilninger med dem. Han var en fornem fortolker af Mozart og Haydn. Han var leder af Academy of St Martin in the Fields til 1992.

Marriner har også været dirigent for Los Angeles Chamber Orchestra, Minnesota Orchestra og Stuttgarts Radiosymfoniorkester.

I 1985 blev han adlet og modtog i 1979 optagelse i Order of the British Empire for sit arbejde ved Academy of St Martin in the Fields.

Marriner var far til klarinetisten Andrew Marriner.

Indspilninger 
 På plademærkerne Philips, Argo, L'Oiseau Lyre og EMI.

Referencer

Eksterne henvisninger 

 
 

Dirigenter fra England
I.W. Tegner

I.W. Tegner eller Isa(a)c Wilhelm Tegner er navnet på flere personer:

 I.W. Tegner (litograf) (1815-1893) – dansk litograf
 I.W. Tegner (generaldirektør) (1832-1909) – dansk generaldirektør for DSB
The Division Bell

The Division Bell er det fjortende og næstsidste studiealbum af den engelske progressive rock gruppe Pink Floyd. Det blev udgivet i Storbritannien af EMI Records i marts 1994, og kort efter af Columbia Records i USA.

Albummet, som hovedsageligt er skrevet af guitaristen David Gilmour og keyboardspilleren Richard Wright, beskæftiger sig mest af alt med temaer indenfor kommunikation. Indspilningen fandt sted mange forskellige steder, heriblandt bandets eget studie, Britannia Row Studios, og Gilmours husbåd, Astoria. Produktionsholdet inkluderede Pink Floyds faste støtter såsom produceren Bob Ezrin, musikingeniøren Andy Jackson og saxofonisten Dick Parry. Gilmours nye kone, Polly Samson, var med til at skrive meget af lyrikken til albummet, og Wright blev præsenteret som lead vokal på det første Pink Floyd album siden Dark Side of the Moon fra 1973.

Albummet nåede til tops i både Storbritannien og USA, men modtog generelt dårlige anmeldelser. Da det tidligere bandmedlem Roger Waters blev bedt om at kommentere albummet, kritiserede han det sønder og sammen. Udgivelsen af albummet blev straks efter fulgt af en turné gennem USA, Europa og Storbritannien. The Division Bell blev tildelt Guld, Platin og Dobbelt Platin i USA i juni 1994, og Trippel Platin i januar 1999.

Spor 
Alt vokalt er sunget af David Gilmour, med undtagelse af "Wearing the Inside Out" hvor Richard Wright også optræder.

Vinyl-udgaven var generelt udgivet på en enkelt plade med redigerede udgaver af "Poles Apart", "Marooned", "Coming Back to Life", "A Great Day for Freedom", "Wearing the Inside Out" og "High Hopes". Russiske og sydkoreanske udgaver er på to plader og indeholder ingen redigeringer. Enkelte udgaver indeholder lyden af et hjerteslag i det fastlagte groove henimod slutningen på hver side.

Referencer 
Fodnoter

Bibliografi

Eksterne henvisninger 

 Officiel Pink Floyd hjemmeside

Album fra 1994
Pink Floyd-album
Object VR

Object VR er en sammensætning af to begreber: Object og Virtual Reality, dvs et fysisk objekt der fremvises virtuelt (f.eks. på en computerskærm).

Et Object VR bruges ofte på Internettet til visning af produkter da hovedformålet med Object VR er at vise et object fra flere sider.
Der findes to typer Object VR: Single Row Object VR og Multi Row Object VR.

Med et Single Row Object VR kan objektet roteres om én aksel men med MultiRow Object VR kan roteres om flere aksler som giver mulighed for at se objektet forfra, bagfra og fra top og bund.

For at lave et Object VR, skal produktet først fotograferes. Billederne skal tages så produktet så det er repræsenteret fra flere vinkler.

Når billederne er taget, skal de læses ind i et Object VR Authoring Program der sammensætter billederne til en roterende produktpræsentation.

Den færdige præsentation kan til sidst lægges på en hjemmeside og et Object VR er født.

Eksterne links 

Se et eksempel på en Single Row Object VR her.

Se også 
 Internet
 Virtual Reality

Internetteknologi
FIF Hillerød

FIF Hillerød er en idrætsklub i Hillerød stiftet 1902.

Hjemmebanen er Hillerød Stadion, eller Selskov Stadion som det oprindeligt hed, 2008 blev atletikstadionet certificeret efter IAAF standarden.

OL-deltagere 
 2008 Beijing 
 Morten Jensen – Længdespring

Idrætsforeninger i Danmark
Fodboldklubber under DBU Sjælland
Atletikklubber i Danmark
Sport i Hillerød
Jean Cousin (søfarer)

Jean Cousin, også Jehan Cousin, var en fransk søfarer fra Normandiet, som siges at have opdaget den Nye Verden i 1488, fire år før Christoffer Columbus, efter at han gjorde landgang i Brasilien i området omkring Amazonfloden. Ingen sikre skriftlige optegnelser der kan understøtte Cousins opdagelse er dog overleveret.

Antagelsen bygger først og fremmest på, at en af hans kaptajner ved navn Martín Alonso Pinzón, forlod Cousins tjeneste efter hjemkomsten til Dieppe og hævdes derefter, at være taget videre til Spanien, hvor han rådgav Columbus om hans vestlige togt. Pinzón er kendt for, at have udvist en bemærkelsesværdig sikker tro i sine råd til Columbus om udforskningen af den Nye Verden.

Cousins rejse blev i 1504 efterfulgt af en af Binot Paulmier de Gonneville med skibet L'Espoir, en rejse som blev dokumenteret. Gonneville bekræftede at da han besøgte Brasilien, stødte han på franske handelsfolk fra Saint-Malo og Dieppe som allerede på daværende tidspunkt havde gjort handel der i adskillige år.

Cousin og de franske-normannske sejleres opdagelse blev senere brugt i politisk øjemed af den franske konge Karl 9., som baggrund for krav på områder i den Nye Verden og som bevæggrund for forsøget på at kolonisere Fort Caroline i Florida i årene 1564-65, da det blev ræsonneret at det var franskmænd, der opdagede den Nye Verden og ikke spanierne. Området blev i den forbindelse kaldt for "Terre des Bretons".

Antagelsen at Jean Cousin var den første til at opdage den Nye Verden har en lang historik i Frankrig, blandt andet med en udgivelse (Use et coutume de la mer) i 1660 af Etienne Clairac.

Kilder 

Opdagelsesrejsende fra Frankrig
Personer fra middelalderen
Sterling Knight

Sterling Sandmann Knight (født 5. marts 1989) er en amerikansk skuespiller og sanger. Han har blandt andet været med i filmen 17 Again og tv-serien Sonny With a Chance. Han spillede også hovedrollen som Christopher Wilde i Disney's original movie, StarStruck, der havde premiere på Disney Channel den 28. maj 2010. Han har også været med i Hannah Montana som Lukas der er Lilly's kæreste

Personlige liv 
Sterling Knight blev født den 5. marts 1989 på Hilton Head Island, South Carolina.  Han har en søster, Samantha Scarlett og en bror, Spencer Shuga.  Han nyder golf, snowboarding og guitar.

Referencer

Eksterne henvisninger 
 

Skuespillere fra South Carolina
Bulletproof Monk

Bulletproof Monk er en amerikansk kampsports-action-fantasy-film med Chow Yun-Fat, Seann William Scott og Jaime King i hovedrollerne. Filmen blev instrueret af Paul Hunter. Den er løst baseret på tegneserien af Michael Avon Oeming.
Filmen blev skudt i Toronto, Ontario, og Hamilton, Ontario i Canada og andre steder, der ligner New York City.

Medvirkende 
 The Nameless Monk – Chow Yun-Fat
 Kar – Seann William Scott
 Jade/"Bad Girl" – Jaime King
 Strucker – Karel Roden
 Nina – Victoria Smurfit
 Master Monk – Roger Yuan
 Mr. Kojima – Mako Iwamatsu
 Mister Funktastic – Marcus Jean Pirae

Facts 
 Filmen blev skudt med et budget på 52 millioner dollars, men indtjente kun 23.4 million U.S. dollars igen.
 Oprindeligt skulle Heath Ledger spille rollen som Kar, men han afslog.
 Nedskydning af Tibet fandt i virkeligheden sted i Canada, da det var meget vanskeligt at få skyde tilladelser i Tibet.

Eksterne henvisninger 
 
 
 Review på Box Office Mojo

Amerikanske film fra 2003
Fantasyfilm fra USA
Idrætsforeningen Hasle Fuglebakken

Idrætsforeningen Hasle Fuglebakken (IHF) er en idrætsforening fra Aarhus med fordomsfri idræt og socialt ansvar, som blev stiftet i 1974 som en fusion af Fuglebakken Idrætsforening, Svømmeklubben Hasle-Fuglebakken og Hasle Boldklub. Klubben har fodbold, volleyball, gymnastik, svømning, dart og bordtennis på programmet.

Svømning 
IHF Svømmeklub var en del af Swimteam Aarhus, der i 2009 blev Århus Bymestre. I 2010 ophørte samarbejdet i Swimteam Aarhus og IHF Svømmeklubs konkurrence afdeling blev til IHF-K.

Fodbold 
Fuglebakken IF debuterede i 3. division i 1965, hvor holdet imidlertid sluttede sidst. På grund af udvidelsen af 3. division var der imidlertid ingen nedrykning den sæson, og holdet fortsatte i 3. division vest indtil sæsonen 1969, hvor holdet vandt rækken og dermed sikrede sig oprykning til 2. division. Opholdet i 2. division blev af ni sæsoners varighed, hvor 3.-pladsen i sæsonen 1971 var holdets bedste placering, men i 1978 endte IHF på 15.-pladsen og rykkede dermed ned i 3. division igen. To sæsoner senere rykkede holdet igen ned – denne gang til Danmarksserien. Siden da har holdet ikke været repræsenteret i divisionerne.

I 2008 fusionerede IHF's fodboldafdeling med KFUMs Boldklub Århus under navnet Fuglebakken KFUM Århus.

Eksterne Links 
 IHF
 IHF Svømmeklub
 IHF-K (IHF svømmeklubs konkurrence afdeling) 
 Fuglebakken KFUM Århus

Idrætsforeninger i Danmark
Fodboldklubber under DBU Jylland
Håndboldklubber i Danmark
Volleyballklubber i Danmark
Svømmeklubber i Danmark
Etableret i 1974
Sportsklubber i Aarhus
Brolæggerstræde

Brolæggerstræde er en gade i Københavns indre by, som forløber fra Nytorv ved Rådhusstræde til Badstuestræde og krydses undervejs af Knabrostræde. Gaden fik sit nuværende navn i slutningen af 1400-tallet og den nuværende bebyggelse er opført i forlængelse af Københavns brand 1795.

Gadens udstrækning og navngivning 

Indtil slutningen af 1400-tallet kendes gaden som Bernickestredet (Bernickestræde) eller Benneckestræde og gaden har sin nuværende udstrækning fra Nytorv til Badstuestræde. Knabrostræde er på dette tidspunkt anlagt alene mod syd. I den nordlige husrække ligger et kort blindt stræde kaldet Endeløstræde øst for nuværende Knabrostræde.

I slutningen 1400-tallet ændres navnet til Broliggerstræde (senere Brolæggerstræde) efter Per Jensen kaldet Brolægger. Per Jensen har givet stødet til brolægningen af København og da han ejer en ejendom i gaden bliver den opkaldt herefter.

Efter branden i 1728 brydes Knabrostræde igennem fra Brolæggerstræde til Vimmelskaftet og siden gives Endeløsstræde et knæk og føres ud til denne nye del af Knabrostræde.

Ved Københavns 2. brand i 1795 lægges gaden øde og i forbindelse med genopbygningen udvides dens bredde med 4-5 alen til sammenlagt 14 alen og gaden får i alt væsentligt det udseende den har i dag.

Gadens forløb 

Gadenumrene starter fra Badstuestræde med de lige numre på højre hånd.

På venstre hånd, før Knabrostræde, findes i nr. 5 Bryggergården hvor J.C. Jacobsen voksede op og grundlagde den virksomhed som senere skulle blive til det Carlsberg vi kender i dag. I dag er ejendommen hjemsted for Ny Carlsbergfondet.

I nr. 7, på det østlige hjørne af Knabrostræde, hævder en plaket på hjørnet at J.C. Jacobsen er født her.

På det modstående hjørne, Brolæggerstræde 9, ligger den bryggergård hvor J.C. Jacobsens far Christen Jacobsen lærer bryggerhåndværket forud for overtagelsen af Bryggergården i nr. 5.

Brolæggerfamilien 
Per Jensen Brolægger, som har givet navn til gaden, var far til Jens Brolægger, som var rådmand 1516-19  og fra 1519-1529 borgmester i København.

En efterkommer, Jens Brolægger jr., beskrives som borger af byen ved et møde i Køge i 1534.

Eksterne henvisninger 

 Gertrud Galster, Brolæggerstræde i Øltiden – Guide-Rings Forlag

Kilder 
Denne artikel er baseret på en importeret artikel fra Carlsberg Wikia, Brolæggerstræde.

Hvor alene sidenummer er angivet henvises til Gertrud Galster, Brolæggerstræde i Øltiden – Guide-Rings Forlag

Gader i Indre By (København)
Tom Hamilton

Thomas William Hamilton (født 31. december 1951 i Colorado Springs) er en amerikansk musiker, mest kendt som bassist i bandet Aerosmith. Tom Hamilton har været om bord siden bandets start i 1970.

Kunstnerisk er Tom Hamilton anerkendt som komponisten bag to af Aerosmiths allerstørste klassikere: Sweet Emotion fra 1975 og Janie's Got a Gun fra 1989. Han er desuden barndomsven med bandkammeraten Joe Perry.

I 2008 blev Tom Hamilton ramt af strubekræft, som gjorde at han måtte erstattes til Aerosmiths dengang igangværende turne. Efter intensiv behandling er han nu erklæret rask, og er vendt tilbage til Aerosmith, som en uvurderlig del af bandets svingende grundrytme.

Kildeangivelser 

Rockmusikere fra USA
Bassister fra USA
Personer fra Colorado
A Warrior's Call

"A Warrior's Call" er den femte single fra det danske heavy metalband Volbeats album Beyond Hell/Above Heaven der blev udgivet i 2010. Sangen er dedikeret til bokseren Mikkel Kessler, der havde bedt bandet om at skrive en ny sang til hans indmach mod Andre Ward.

"A Warrior's Call" blev generelt taget godt imod af anmelderne. Den havde største succes i USA, hvor den nåede ind på flere hitlister og solgte guld.

Baggrund 

Sangen blev til, fordi Mikkel Kessler ønskede en ny sang til sin indmach i sin kamp mod Andre Ward i Super Six World Boxing Classic-turneringen. Han kontaktede derfor Volbeat, der tog imod opfordringen. Tidligere havde Kessler brugt "Find that Soul" fra Guitar Gangsters & Cadillac Blood.

Ifølge Poulsen er sangen "en typisk Volbeat sang". Den 21. november 2009 blev sangen offentliggjort ved Kesslers første kamp i turneringen i Oakland mod Andre Ward. Samtidig blev sangen lagt ud til gratis download på Volbeats hjemmeside, og en "Making of"-video blev lagt online.

"A Warrior's Call" blev inkluderet på Beyond Hell/Above Heaven, der udkom 10. september 2010. Sangen var også b-side til førstesinglen "Fallen".

Sangen blev spillet live første gang ved en koncert i Tilburg, Holland d. 29. november 2009. Mens sangen blev fremført kollapsede Poulsen på scenen og måtte til behandling på et sygehus. Lægerne kaldte det influenzalignende symptomer, og Poulsen måtte holde pause et par dage efter hændelsen.

Produktion 
"A Warrior's Call" blev skrevet af forsanger og guitarist Michael Poulsen. Sangen blev indspillet i november 2009 i Hansen Studios i Ribe med Jacob Hansen som producer. Kessler var med under indspilningerne, hvor han sange ordene "Fight, Fight, Fight" efter hvert omkvæd.

Modtagelse 
Artie Lange fra onlinemagasiner Gears of Rock beskrev "A Warrior’s Call" som en "uforglemmelig stadionsang, der er egnet til en hver form for konkurrence". Frank Albrecht fra det tyske musikmagasin Rock Hard kaldte sangen for "et perfekt genbrugsnummer, hvor man virkelig kan finde alle Volbeats kendetegn". Marc Halupczok fra det tyske magasin Metal Hammer kaldte sangen "god, men i forhold til de andre sange fra det kommende album er den gennemsnitlig".
Politikens anmelder skrev, at Beyond Hell/Above Heaven var det mest "helstøbte album fra Volbeat... med undtagelse af vederstyggeligheder som hyldestsangen til Mikkel Kessler ’A Warrior’s Call’".

I februar 2012 nåede sangen #1 på Billboards Active Rock hitliste. I august 2014 havde sangen solgt 500.000 eksemplarer i USA, hvilket certificerede den til guld.

Ugentlige histlister

Certificeringer

Referencer

Eksterne henvisninger 
 Kesler vs Volbeat  - making of "A Warrior's Call"

Sange fra 2010
Singler fra 2010
Volbeat sange
Joe Perry

Anthony Joseph "Joe" Perry (født 8. september 1950) er en amerikansk guitarist, der er mest kendt som lead guitarist, sanger og sangskriver i det amerikanske rockband Aerosmith. Han blev rangeret som #84 på Rolling Stones liste over The 100 Greatest Guitarists of All Time. I 2001 blev han optaget i Rock and Roll Hall of Fame som en del af Aerosmith, og i 2013 modtog Perry og hans sangskrivende makker Steven Tyler ASCAP Founders Award og blev optaget i Songwriters Hall of Fame. I oktober 2014 udgav Simon & Shuster Rocks: My Life In and Out of Aerosmith der var skrevet Joe Perry sammen med David Ritz. I 2015 var han sammen med Alice Cooper og Johnny Depp supergruppen Hollywood Vampires, der spiller 70'er-rock.

Diskografi

Med Aerosmith 

Perry har optrdåt på samtlige Aerosmith-albums undtagen Rock in a Hard Place (1982).

Med The Joe Perry Project 
 Let the Music Do the Talking (1980)
 I've Got the Rock'n'Rolls Again (1981)
 Once a Rocker, Always a Rocker (1983)
 The Best of The Joe Perry Project (1999)

Solo 
 Joe Perry (2005)
 Have Guitar, Will Travel (2009)
 Joe Perry's Merry Christmas (2014)

Med Hollywood Vampires 
 Hollywood Vampires (2015)

Referencer

Eksterne henvisninger 
 Joeperry.com - Perrys officille hjemmeside
 Joe Perry's Rock Your World - Perry's hot sauce brand
 Aerosmiths Officielle hjemmeside
 2015 Joe Perry Interview on Guitar.com 

Guitarister fra USA
Sangskrivere fra USA
Personer fra Massachusetts
CCleaner

CCleaner (tidligere Crap Cleaner), er et Freemium program udviklet af Piriform, som bruges til at rense ubrugte filer fra en computer og dens Windows' registreringsdatabase. Ifølge Piriforms hjemmeside er programmet pr. 25. februar 2010 blevet downloadet mere end 400 millioner gange.

Programmet findes på dansk og understøtter følgende styresystemer:
 Windows XP
 Windows Vista
 Windows 7
 Windows 8 / Windows 8.1
 Windows 10
 Windows Server 2003, Windows Server 2008 samt Windows Server 2012

Referencer 

Systemværktøjer til OS X
Systemværktøjer til Windows
Datasikkerhed
Joey Kramer

Joseph Michael 'Joey' Kramer (født 21. juni 1950 i The Bronx, New York City) er amerikansk trommeslager i rockbandet Aerosmith, og været det siden bandet startede tilbage i 1970.

Er sammen med Tom Hamilton og Brad Whitford anerkendt, som værende den svingende og insisterende rytmebaggrund der er et af Aeromsiths kendetegn. Joey Kramer udgav i 2009, Hit Hard: A Story Of Hitting Rock Bottom At The Top, som handler om hans karriere og problemer med depressioner, som følge af en voldelig barndom med en voldelig far.

Eksterne henvisninger 

Trommeslagere fra USA
Personer fra New York City
Donationware

Donationware er en licensmodel, der giver fuldt funktionel software til brugeren, og anmoder om en valgfri donation til programmøren eller en tredjepart. Beløbet på donationen kan være fastsat af programmets programmør, eller det kan være frit, således at brugeren bestemmer donationen.
Eftersom donationware fungerer fuldt ud og ikke kræver en betaling, hører det under typen freeware.

Softwarelicenser
Brad Whitford

Bradley Ernest Whitford (født 23. februar 1952 i Winchester, Massachusetts) er guitarist i rockbandet Aerosmith.

Han var den sidst ankomne, men er en del af Aerosmiths originale besætning der har eksisteret fra 1970 og til den dag i dag. Han er manden bag koncertfavoritten Last Child fra 1976 som altid er at finde på bandets setliste.

Eksterne henvisninger 

Guitarister fra USA
Rockmusikere fra USA
Personer fra Massachusetts
Aerosmith (album)

Aerosmith er det selvtitlede debutalbum fra amerikanske Aerosmith. Det blev udsendt i januar 1973. Mest kendte single er Dream On. Albummet nåede en plads som nummer #21 på Billboard 200. Steven Tyler troede så meget på nummeret "Mama Kin", at han fik det tattooveret på venstre overarm. Nummeret er stadig en fast del af bandets live repetoire. Nummeret "Movin Out" var det første nummer Steven Tyler og Joe Perry skrev sammen.

Trackliste 
 1. "Make It"
 2. "Somebody"
 3. "Dream On"
 4. "One Way Street"
 5. "Mama kin"
 6. "Write Me a Letter"
 7. "Movin' Out"
 8. "Walkin' The Dog"

Debutalbum fra 1973
Debutalbum fra USA
Aerosmith-album
Get Your Wings

Get Your Wings er Aerosmith's andet udspil og blev udsendt i marts 1974. Det er første album produceret af Jack Douglas. Som herfra stort set producere alt Aerosmith materiale op igennem 1970'erne. På dette album er det også første gang man ser det berømte "vinge-logo", som siden er blevet synonym med gruppen. Blandt albummets stærkeste numre regnes Seasons of Wither og Train Kept A' Rollin. Koncert klassikeren Same Old Song And Dance er fra dette album. Det toppede som #70 på Billboard 200.

Trackliste 
 1. "Same Old Song And Dance"
 2. "Lord Of The Thighs"
 3. "Spaced"
 4. "Woman Of The World"
 5. "S.O.S. (Too Bad)"
 6. "Train Kept A' Rollin"
 7. "Seasons Of Withers"
 8. "Pandora's Box"

Referencer

Eksterne henvisninger 
 

Album fra 1974
Aerosmith-album
Toys in the Attic

Toys In The Attic er Aerosmiths 3. album, og blev bandets helt store gennembrud. Det har alene i USA solgt 8 millioner eksemplarer. Det blev indspillet på det berømte The Record Plant i New York, og kom på gaden i april 1975. Det indeholder klassikerne Walk This Way, Sweet Emotion og Toys in the attic. Walk This Way blev bandets første top 10 hit. Albummet nåede #11 på Billboard 200. Albummet blev i 2003 rangeret, som nummer 238 i Rolling Stone's – 500 greatest albums of all time. Det siges, at da Steven Tyler ankom til studiet for at indspille vokaler, havde han bl.a. glemt teksten til Walk This Way i taxaen. Tyler skrev, det han kunne huske, ned på en væg og fandt på resten hen af vejen. Tid var penge, og Aerosmiths pladeselskab havde kun lejet studiet i en time. Albummet sælger den dag i dag fortsat verden over.

Trackliste 
 1. "Toys In The Attic"
 2. "Uncle Salty"
 3. "Adam's Apple"
 4. "Walk This Way"
 5. "Big Ten Inch Record"
 6. "Sweet Emotion"
 7. "No More No More"
 8. "Round And Round"
 9. "You See Me Crying"

Aerosmith-album
Album fra 1975
Quincy Porter

Quincy Porter (7. februar 1897 i New Haven, Connecticut, USA – 12. november 1966 i Bethany, Connecticut, USA) var en amerikansk komponist og lærer.

Porter studerede på Yale Univertsity Hos Horacio Parker. Tog derefter til Paris og studerede på Scholar Cantum hos Vincent d´Indy. Tog til New York og studerede hos Ernest Bloch, og blev senere rektor for New England School of Music. Blev Professor i musik på Vassar i 1923.

Han har komponeret 2 symfonier, 9 strygekvartetter, orkestermusik og koncerter for forskellige instrumenter.

Udvalgte værker 

 Symfoni nr. 1 (1934) - for orkester
 Symfoni nr. 2 (1962) - for orkester
 "Ukraensk suite" (1925) - for strygeorkester
 "New England episoder" (1958) - for orkester
 Cembalo-koncert (1959) - for cembalo og orkester
 Koncertante koncert (1953) - for 2 klaverer og orkester
 Bratschkoncert (1948) - for bratsh og orkester
 "Musik" (1941) - for strygeorkester
 "Dans i tre fjerdedele" (1937) - for orkester
 9 Strygekvartetter (1922–1923, 1925, 1930, 1931, 1935, 1937, 1943, 1950, 1958)

Eksterne henvisninger
  om Quincy Porter på www.musicweb-international.com 

Komponister fra USA